CELEX: 32003R0622
Language: hu
Date: 2003-04-04 00:00:00
Title: A Bizottság 622/2003/EK rendelete (2003. április 4.) az egységes légiközlekedés-védelmi követelményrendszer végrehajtásához szükséges intézkedések meghatározásárólEGT vonatkozású szöveg.

Fontos jogi nyilatkozat

|

32003R0622

Hivatalos Lap L 089 , 05/04/2003 o. 0009 - 0010

		A Bizottság 622/2003/EK rendelete(2003. április 4.)az egységes légiközlekedés-védelmi követelményrendszer végrehajtásához szükséges intézkedések meghatározásáról(EGT vonatkozású szöveg)AZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre,tekintettel a polgári légiközlekedés védelme területén közös szabályok létrehozásáról szóló, 2002. december 16-i 2320/2002/EK európai parlamenti és tanácsi rendeletre [1], és különösen annak 4. cikkének (2) bekezdésére,mivel:(1) A Bizottságnak intézkedéseket kell elfogadnia az Európai Unió teljes területére vonatkozóan a légiközlekedés-védelem egységes követelményrendszerének végrehajtásáról. E célra a rendeleti úton történő szabályozás a legmegfelelőbb eszköz.(2) A 2320/2002/EK rendelettel összhangban és a jogellenes cselekmények megelőzése érdekében az e rendelet mellékletében megállapított intézkedéseket titokban kell tartani és nem szabad közzétenni.(3) E célból meg kell engedni a repülőterek közötti különbségtételt a helyi kockázatértékelés figyelembevételével. Emiatt a Bizottságot tájékoztatni kell azokról a repülőterekről, amelyek a megítélés szerint kisebb kockázatot képviselnek.(4) Meg kell engedni, hogy a légiközlekedési tevékenység típusától függően változzanak a végrehajtási intézkedések. A Bizottságot tájékoztatni kell, amennyiben kompenzációs intézkedéseket alkalmaznak az azonos biztonsági szintek biztosításához.(5) E rendeletben előírt intézkedések összhangban vannak a polgári légiközlekedés védelmével foglalkozó bizottság véleményével,ELFOGADTA EZT A RENDELETET:1. cikkCélkitűzésE rendelet a légiközlekedés védelmével kapcsolatos egységes követelményrendszer végrehajtására és technikai kiigazítására vonatkozó szükséges intézkedéseket állapítja meg, amelyeket be kell építeni a nemzeti polgári légiközlekedés-védelmi programokba.2. cikkFogalommeghatározásokE rendelet alkalmazásában:- "nemzeti polgári légiközlekedés-védelmi program": a tagállamok által a 2320/2002/EK rendelet 5. cikke (2) bekezdésének értelmében elfogadott rendeletek, gyakorlatok és eljárások, amelyek biztosítják felségterületükön a polgári légiközlekedés-védelmet,- az "illetékes hatóság": egy tagállam által a 2320/2002/EK rendelet 5. cikke (2) bekezdésének értelmében kijelölt nemzeti hatóság, amely a nemzeti polgári légiközlekedés-védelmi programja végrehajtásának koordinálásáért és felügyeletéért felelős.3. cikkBizalmasságAz 1. cikkben említett intézkedéseket a melléklet állapítja meg.Az intézkedések titkosak és nem tehetők közzé. Kizárólag a tagállam vagy a Bizottság által erre kellően felhatalmazott személyek számára bocsáthatók rendelkezésre.4. cikkÉrtesítésA tagállamok írásban tájékoztatják a Bizottságot minden olyan repülőtérről, amelyek tekintetében a 2320/2002/EK rendelet 4. cikke (3) bekezdésének a) vagy c) pontja szerint engedélyezett választási lehetőséget igénybe vették.5. cikkKompenzációs intézkedésekA tagállamok írásban tájékoztatják a Bizottságot azokról a kompenzációs intézkedésekről, amelyeket a 2320/2002/EK rendelet mellékletének 4.2 pontjával összhangban alkalmaznak.6. cikkEz a rendelet 2003. április 19-én lép hatályba.Ez a rendelet teljes egészében kötelező és közvetlenül alkalmazandó valamennyi tagállamban.Kelt Brüsszelben, 2003. április 4-én.a Bizottság részérőlLoyola De Palacioalelnök[1] HL L 355., 2002.12.30., 1. o.--------------------------------------------------MELLÉKLETA LÉGIKÖZLEKEDÉS VÉDELMÉRE VONATKOZÓ RÉSZLETES SZABÁLYOKA 3. cikknek megfelelően a melléklet titkos, és közzétételére az Európai Unió Hivatalos Lapjában nem kerül sor.--------------------------------------------------